 **MATERSKÁ ŠKOLA**

 J. Hanulu 6, 052 01 Spišská Nová Ves

**OZNAM**

**Podávanie žiadostí o prijatie dieťaťa na predprimárne vzdelávanie na školský rok 2024/2025**

V súlade s § 59 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a po dohode so zriaďovateľom, ktorým je Mesto Spišská Nová Ves, určujem miesto a termín podávania žiadostí na prijatie dieťaťa na predprimárne vzdelávanie pre školský rok 2024/2025 do Materskej školy na ul. J. Hanulu 6 v Spišskej Novej Vsi:

 **miesto podávania žiadosti: -** *kancelária riaditeľky materskej školy,*

 **termín: *od 2. mája 2024 - 15. mája 2024, alebo do naplnenia***

 ***kapacity materskej školy***

1. **Žiadosť o prijatie dieťaťa na predprimárne vzdelávanie a potvrdenie o jeho zdravotnom stave** od príslušného všeobecného lekára pre deti a dorast nájdete :
* na webovom sídle materskej školy: [www.hanulka.sk](http://www.hanulka.sk) v časti dokumenty,
* alebo priamo v materskej škole.
1. **Podávanie žiadostí:**
* osobne,
* poštou alebo kuriérom na adresu materskej školy,
* e-mailom (ms.hanulova@mestosnv.sk),
* prostredníctvom elektronického podania doručeného do elektronickej schránky materskej školy.
1. **Podmienky na prijatie:**
* do materskej školy sa prijímajú deti štandardne vo veku od 3 do 6 rokov,
* **prednostne** sa prijímajú deti:
* pre ktoré je predprimárne vzdelávanie povinné (t.j. deti, ktoré do 31. augusta 2024 dovŕšia 5 rokov),
* deti s pokračovaním plnenia povinného predprimárneho vzdelávania,
* (ak pôjde o prijatie dieťaťa so špeciálnymi výchovno-vzdelávacími potrebami, zákonní zástupcovia predložia aj vyjadrenie príslušného zariadenia výchovného poradenstva a prevencie a odporučenie všeobecného lekára pre deti a dorast),
* deti zo spádovej oblasti materskej školy (v súlade s VZN č.2/2022 o určení spádových materských škôl v zriaďovateľskej pôsobnosti mesta Spišská Nová Ves),
* súrodenci,
* **právo** na prijatie na predprimárne vzdelávanie majú deti ktoré dovŕšia do 31. augusta 2024 4 roky,
* **ak to kapacitné možnosti dovoľujú, je možné prijať aj deti:**
* mimo spádovú oblasť materskej školy,
* deti mladšie ako tri roky, ak to dovolia kapacitné, priestorové, materiálne a personálne možnosti školy. Podmienkou prijatia takéhoto dieťaťa je zvládnutie základných hygienických a sebaobslužných návykov (odplienkovanie, samostatnosť pri jedení lyžicou a pití z pohára, čiastočná samostatnosť pri obliekaní).

**4. Rozhodnutie riaditeľa materskej školy:**

**Rozhodnutie o prijatí, resp. neprijatí dieťaťa do materskej školy vydáva** v zmysle platnej legislatívy (§ 5 ods.14 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov) **riaditeľka materskej školy po doručení potrebných dokumentov: *Žiadosť o prijatie na predprimárne vzdelávanie a Potvrdenie o zdravotnom stave dieťaťa***. **Rozhodnutie bude vydané do vlastných rúk zákonným zástupcom dieťaťa, alebo doručené prostredníctvom pošty, elektronickej schránky, alebo na e-mailovú adresu,** ktorú zákonní zástupcovia dieťaťa uvedú v žiadosti o prijatie dieťaťa do materskej školy, a to najneskôr do **30.06.2024**.

 V Spišskej Novej Vsi, 02. 04. 2024 Mgr. Beáta Pavlanská

 riad. MŠ